פול זרחן

פול זרחן (באנגלית: Paul Zarchan) הוא מהנדס ומרצה יהודי-אמריקאי, מומחה בינלאומי בתחום הטילים המונחים.

קורות חיים
זרחן בעל תואר ראשון (BSEE) מהסיטי קולג' של ניו יורק ותואר שני (MSEE) מאוניברסיטת קולומביה, שניהם בהנדסת אלקטרוניקה.

בשנים 1973-1975 שימש מהנדס מחקר בכיר במשרד הביטחון (של ישראל) וכיועץ לטכניון.

בשנת 1975 החל לעבוד כמהנדס בריית'און ושם היה כ-10 שנים עד שגויס לצוות הטכני של מעבדות C.S. Draper ב-1985.
בריית'און פיתח את בקרת הטיסה וההנחיה של הטיל AMRAAM. בה בעת ביצע עבודות ביון בשיתוף עם MIA ו-DIA לניצול חידושים סובייטים לטובת ריית'און.
במעבדות C.S. Draper לאחר התמחות בביות טילים על ידי מכ"מים טקטיים, התמחה ביירוטים מונחי חלל (space-based). 
משנת 2001 עד 2011 עבד ב-MIT ומשנת 2011 משמש כיועץ בכיר במעבדות MIT Lincoln.

הוא מרצה בכיר ב-AIAA .

פרי עטו 
ספריו של זרחן נלמדים באקדמיה בקורסים מתקדמים, בהם: 
 Tactical and Strategic Missile Guidance Progress in Astronautics and Aeronautics
 Fundamentals of Kalman Filtering Progress in Astronautics and Aeronautics

קישורים חיצוניים 

 דף אודות פול זרחן באתר הרשמי של AIAA 

סגל המכון הטכנולוגי של מסצ'וסטס
בוגרי הסיטי קולג' של ניו יורק
הנחיית טילים
מהנדסים יהודים אמריקאים
בוגרי אוניברסיטת קולומביה